**Ministru kabineta noteikumu projekta “****Grozījumi Ministru kabineta 2016.gada 21.jūnija noteikumos Nr.404 “Darbības programmas “Izaugsme un nodarbinātība” 6.2.1. specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2. pasākuma “Dzelzceļa infrastruktūras modernizācija un izbūve” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta (turpmāk – MK) noteikumu projekts sagatavots ar mērķi precizēt darbības programmas “Izaugsme un nodarbinātība” (turpmāk – darbības programma) 6.2.1. specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2. pasākuma “Dzelzceļa infrastruktūras modernizācija un izbūve” (turpmāk – 6.2.1.2.pasākums) īstenošanas nosacījumus, palielinot 6.2.1.2.pasākumam pieejamo kopējo attiecināmo finansējumu, tai skaitā Kohēzijas fonda (turpmāk – KF) finansējumu un privāto finansējumu, paredzot valsts budžeta finansējumu, kā arī iekļaujot jaunu atbalstāmo darbību.MK noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.MK 2020.gada 19.maija sēdes protokollēmuma[[1]](#footnote-1) (prot. Nr.34, 33.§) 2. un 4.punkts.MK 2020.gada 30.jūnija sēdes protokollēmuma[[2]](#footnote-2) (prot. Nr.42, 59.§) 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | MK 2020.gada 19.maija sēdē tika izskatīts Finanšu ministrijas (turpmāk – FM) informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (turpmāk – informatīvais ziņojums), kas paredz Eiropas Savienības struktūrfondu un KF (turpmāk kopā saukti – ES fondi) finansējuma pārstrukturizāciju un pārdali, tādējādi mazinot COVID-19 krīzes radīto negatīvo ietekmi uz tautsaimniecību un veicinot ekonomikas atveseļošanos.Papildus jau iepriekš ziņojumā aprakstītajiem priekšlikumiem 100 milj. *euro* novirzīt ar COVID-19 ārkārtas situāciju saistītām investīcijām veselībai, izglītībai un uzņēmējdarbībai, Satiksmes ministrija (turpmāk – SM), pamatojoties uz pārtrauktajiem valsts akciju sabiedrības “Latvijas dzelzceļš” (turpmāk – LDz) infrastruktūras projektiem[[3]](#footnote-3), izstrādāja priekšlikumu alternatīviem projektiem transporta jomā novirzīt investīcijas 283 milj. *euro* apmērā. Investīcijas efektīvos, augstas gatavības projektos dzelzceļa infrastruktūrā, platjoslu infrastruktūrā, kā arī videi draudzīgā sabiedriskajā transportā ļaus ne tikai samazināt transporta nozares ietekmi uz vidi, palielināt tās drošību un efektivitāti, bet arī pozitīvi ietekmēs nodarbinātību un ekonomisko aktivitāti saistītajās nozarēs. Vienlaikus informatīvā ziņojumā tika norādīts, ka, virzot izrietošos grozījumus MK noteikumos, SM jārisina jautājums par valsts budžeta līdzfinansējumu plānotajiem alternatīvajiem projektiem dzelzceļa nozarē.MK š.g. 30.jūnija sēdē tika pieņemts FM iesniegtais rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”” (turpmāk – MK rīkojuma projekts). MK rīkojuma projekta pielikumā ir iekļauti darbības programmas grozījumi, kas paredz ES fondu finansējuma pārdales COVID-19 krīzes seku mazināšanai. Apstiprināto darbības programmas grozījumu rezultātā tiek piešķirts papildu KF finansējums 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” ietvaros plānotajiem dzelzceļa infrastruktūras modernizācijas projektiem, kas saistīti ar vilcienu kustības ātruma paaugstināšanu atsevišķās līnijās, drošības paaugstināšanu un pasažieru infrastruktūras modernizāciju dzelzceļa infrastruktūras projektos, kā rezultātā LDz pieejams KF finansējums 130 487 518 *euro* apmērā. Pārtraucot projekta “Daugavpils pieņemšanas parka un tam piebraucamo ceļu attīstība” īstenošanu, netiks sasniegts 6.2.1.SAM noteiktais rezultāta rādītājs – *infrastruktūras caurvedes spēja*, līdz ar to šis rādītājs tiek svītrots. Lai atbilstoši darbības programmas mērķiem nodrošinātu konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti, darbības programmas grozījumi paredz atbalstu dzelzceļa infrastruktūras modernizācijai, vienlaikus īstenojot arī drošības pasākumus, lai uzlabotu cilvēku un kravu mobilitāti dzelzceļa pārvadājumos, tādejādi attīstot dzelzceļu kā ilgtspējīga transporta sistēmas nozīmīgu komponenti. Attiecīgi, tiek noteikti jauni sasniedzamie uzraudzības rādītāji:1. rezultāta rādītājs – vilcienu kustības ātruma palielināšanās modernizētajā līnijā – līdz 140 km/h;
2. rezultāta rādītājs – modernizētās dzelzceļa pasažieru infrastruktūras īpatsvars – 49%;
3. iznākuma rādītājs – staciju skaits, kurās uzbūvēti paaugstinātie peroni – 45; [[4]](#footnote-4)
4. iznākuma rādītājs – rekonstruēto vai modernizēto dzelzceļa līniju kopējais garums – 150 km.

6.2.1.2.pasākuma ietvaros atbalstāmas darbības ir Eiropas transporta tīklā esošas dzelzceļa infrastruktūras modernizācija un jaunas izveide, tostarp nozīmīgāko dzelzceļa mezglu pārbūve un atjaunošana, dzelzceļa pasažieru infrastruktūras modernizācija, signalizācijas sistēmas modernizācija, kas atbilst Komisijas īstenošanas regulā (ES) Nr. 215/2014 noteiktajai intervences kategorijai “Transporta infrastruktūra” – 024 Dzelzceļi (TEN-T pamattīkls) un 025 Dzelzceļi (TEN-T visaptverošais tīkls).Lai sasniegtu uzraudzības rādītājus, LDz 6.2.1.2.pasākuma ietvaros plāno īstenot četrus atsevišķus projektus: “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija”, “Dzelzceļa pasažieru infrastruktūras modernizācija” un “Dzelzceļa infrastruktūras modernizācija vilcienu kustības ātruma paaugstināšanai” un “Nožogojumu un gājēju pāreju ierīkošana dzelzceļa infrastruktūras objektos”.Projekta “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija” ietvaros līgums ar Centrālo finanšu un līgumu aģentūru ir noslēgts 2017.gada 26.maijā un projekta īstenošana tiks turpināta atbilstoši noslēgtajam līgumam piešķirtā finansējuma ietvaros līdz 2023.gada 25.decembrim. Projekta “Dzelzceļa pasažieru infrastruktūras modernizācija” ietvaros paredzēts izbūvēt paaugstinātos peronus 45 stacijās. Plānotās aktivitātes: izbūvēt paaugstinātās pasažieru platformas ar pandusiem un aprīkojumu, tai skaitā platformu nojumes, uzstādīt soliņus un atkritumu urnas, izbūvēt gājēju pārejas, veikt pieeju un teritoriju labiekārtošanu (LED apgaismojums, gājēju celiņi, laukumi, velostatīvi, drošības žogi), uzstādīt norādes un informatīvās zīmes, izbūvēt divlīmeņu pāreju, komunikāciju tīklu izbūve, signalizācijas sistēmas lauka iekārtu pārcelšana vai pārbūve, elektroapgāde, 4-10 kV kabeļu kanalizācija, kontakttīklu balstu pārcelšana, zemējuma izbūve, sliežu ceļu pārvietošana, pārmiju pārbūve, videonovērošanas sistēmas paplašināšana (VIAS) un ierīkošana pasažieru stacijās, vienotās informatīvās apziņošanas sistēmas (PAS) izveidošana, apziņošanas ierīkošana stacijās un pieslēgšana. Projekta īstenošanas ietvaros paredzēta arī jaunu pasažieru staciju būvniecība Torņakalns – Bolderāja līnijās (Silikātu un Slokas ielās), kā arī divu staciju būvniecība Dauderi – Zemitāni – Slokas un Alfa – Rīga – Cēsis posmos.Atbilstoši MK noteikumu 2016.gada 21.jūnija noteikumu Nr.404 “Darbības programmas “Izaugsme un nodarbinātība” 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2.pasākuma “Dzelzceļa infrastruktūras modernizācija un izbūve” īstenošanas noteikumi”” 12.5.2.apakšpunktam, projekta ietvaros plānotās labiekārtošanas izmaksas atbilstoši būvprojekta risinājumam nepārsniegs 10% no būvdarbu izmaksām un tiks ievērots Dzelzceļa likuma 4.pants, kas nosaka dzelzceļa infrastruktūras sastāvdaļas.LDz 2020.gada 31.augustā ir uzsācis iepirkuma “[Dzelzceļa pasažieru infrastruktūras modernizācija: būvniecība](https://www.eis.gov.lv/EKEIS/Supplier/ViewProcurement/43985)” procedūru, kurā piedāvājumu iesniegšanas termiņš ir 2020.gada 4.novembris. Būvprojektu ir plānots izstrādāt 2021.gadā un būvdarbus uzsākt 2021.gada 4.ceturksnī. Projekta “Dzelzceļa infrastruktūras modernizācija vilcienu kustības ātruma paaugstināšanai” ietvaros plānots paaugstināt vilcienu kustības ātrumu posmos Rīga – Daugavpils un Rīga Jelgava līdz 140 km/h, kopumā modernizējot dzelzceļa infrastruktūru aptuveni 150 km garumā. Projekta īstenošanas ietvaros plānotas šādas aktivitātes Rīga – Daugavpils un Rīga – Jelgava posmos: dzelzceļa pārbrauktuvju aprīkošana ar automātiskajām barjerām, dzelzceļa līkņu ģeometrijas pārbūves un ar to saistīto elektrokontakttīkla pārbūves veikšana, lai nodrošinātu vilcienu kustības ātrumu līdz 140 km/h, pārmiju uzstādīšana ar nepārtrauktu krusteņa rites virsmu, dzelzceļa tiltu pārbūvēšana, aizsargžogu gar dzelzceļu bīstamākajās vietās izbūvēšana. Projekta īstenošana nodrošinās darbības programmā noteiktā iznākuma rādītāja “Rekonstruēto vai modernizēto dzelzceļa līniju kopējais garums – 150 km” un rezultāta rādītāja “Vilcienu kustības ātruma palielināšanās modernizētajā līnijā – līdz 140 km/h” sasniegšanu. Šobrīd ir veikta objektu apsekošana un tiek gatavotas tehniskās specifikācijas un iepirkumu dokumenti. Būvprojektu ir plānots izstrādāt 2021.gadā un būvdarbus uzsākt 2022.gada 1.ceturksnī. Projekta “Nožogojumu un gājēju pāreju ierīkošana dzelzceļa infrastruktūras objektos” īstenošanas ietvaros tiks modernizēta pasažieru apkalpošanas infrastruktūra, nodrošinot vilcienu kustības ātruma palielināšanu un drošību (esošo pāreju atjaunošana un jaunu izbūvēšana, sliežu ceļu posmu un dzelzceļa staciju teritoriju nožogošana ar drošības žogiem, divlīmeņu šķērsojumu izbūve). Šobrīd ir veikta objektu apsekošana un tiek gatavotas tehniskās specifikācijas un iepirkumu dokumenti. Projektam ir papildinoša ietekme uz darbības programmas rezultātu un iznākuma rādītājiem, darbības sekmē projekta mērķa sasniegšanu, kā arī projekts atbilst stratēģiskā mērķa ietvaros plānotajām investīcijām dzelzceļa sistēmā, attīstot un modernizējot pasažieru apkalpošanas infrastruktūru, nodrošinot vilcienu kustības ātruma palielināšanu un drošību.Būvprojektu ir plānots izstrādāt 2021.gadā un būvdarbus uzsākt 2022.gada 1.ceturksnī.Plānots, ka jauno projektu iepirkumos tiks apvienota projektēšana un būvniecība), būvdarbi tiks veikti dzelzceļa nodalījuma joslā, kas ļaus ātrāk saskaņot būvprojektus un uzsākt būvdarbus, kā arī darbu izpilde var tikt veikta vairākās vietās vienlaicīgi.Pēc projektu īstenošanas projektu ietvaros radītā dzelzceļa infrastruktūra būs vienlīdzīgi un bez diskriminācijas pieejama visiem potenciālajiem lietotājiem un par piekļuvi šai infrastruktūrai tiks noteikta adekvāta samaksa (ievērojot Eiropas Komisijas Paziņojuma “Kopienas vadlīnijas valsts atbalstam dzelzceļa uzņēmumiem” (2008/C 184/07) 25.punkta nosacījumus).MK noteikumu projekts paredz 2016.gada 21.jūnija MK noteikumos Nr.404 “Darbības programmas “Izaugsme un nodarbinātība” 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2.pasākuma “Dzelzceļa infrastruktūras modernizācija un izbūve” īstenošanas noteikumi” (turpmāk – MK noteikumi Nr. 404) noteiktā privātā finansējuma lielāko daļu aizstāt ar valsts budžeta līdzfinansējumu.Uzsākot 6.2.1.2.pasākuma projektu īstenošanu, LDz bija paredzējis līdzfinansējumu 15% apmērā no kopējām attiecināmajām izmaksām, tomēr, paredzot LDz līdzfinansējumu, nebija zināms, ka kravu pārvadājumu apjoms varētu samazināties tik būtiski, ka LDz būs jāpārskata projektu īstenošanas iespējas un jāpieņem lēmumi par projektu pārtraukšanu.Lai gan 2018.gadā bija vērojama kravu pārvadājumu pa dzelzceļu stabilizēšanās, kad tika pārvadāts 49,3 milj. tonnu un sasniegts pieaugums pret 2017.gadu par 12,5%, 2019.gadā iestājās būtisks kravu pārvadājumu kritums – kravu pārvadājumu apjoms sasniedza tikai 41,5 milj. tonnu. 2019.gadā par 22,9 % mazāk tika pārvadātas ogles un par 16% - nafta un naftas produkti.Izmaiņas kravu segmentos, globālās tendences un ģeopolitiskā situācija kopumā lika veikt korekcijas dzelzceļa investīciju projektos, līdz ar to LDz vairākkārtīgi ir pārskatījis finansiāli ietilpīgos projektus, kuru īstenošana bija kļuvusi neiespējama ņemot vērā uzņēmuma finanšu situāciju.Vienīgais projekts, kura īstenošana šobrīd tiek nodrošināta, ir projekts “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija”, ņemot vērā uzņemtās saistības ar darba izpildītājiem, ar kuriem noslēgti iepirkuma līgumi. Projektā līdzfinansējumu LDz ir spējis nodrošināt uz citu pārtraukto projektu[[5]](#footnote-5) rēķina, kā arī īstenojot izmaksu optimizācijas pasākumus. Projekta īstenošanai LDz ir nodrošinājis līdzfinansējumu 0,823 milj.*euro* apmērā 2020.gadā. Ņemot vērā projekta īstenošanas naudas plūsmu, LDz līdz 2023.gadam ir paredzējis līdzfinansējumu 2,927 milj.*euro* apmērā, kas ir apstiprināts LDz Vidēja termiņa investīciju plānā 2021.-2025.gadam.Ņemot vērā esošo tirgus situāciju, ievērojamo kravu pārvadājumu kritumu, LDz pamatdarbības ieņēmumu samazināšanos, LDz nespēj nodrošināt finanšu līdzsvaru bez valsts budžeta atbalsta. Ņemot vērā, ka LDz nav pietiekami un stabili finanšu resursi, LDz ir ierobežotas iespējas nodrošināt ES fondu projektu līdzfinansējumu, tai skaitā, uzņemties jaunas kredītsaistības. Līdz ar to situācija, kurā LDz bija, uzsākot ES fondu līdzfinansētos projektus 2017.gadā, nav salīdzināma ar situāciju, kurā LDz atrodas šobrīd. Tādejādi, lai LDz īstenotu jaunos projektus (“Dzelzceļa pasažieru infrastruktūras modernizācija” un “Dzelzceļa infrastruktūras modernizācija vilcienu kustības ātruma paaugstināšanai” un “Nožogojumu un gājēju pāreju ierīkošana dzelzceļa infrastruktūras objektos”), ir nepieciešams nodrošināt valsts budžeta līdzfinansējumu 19 277 500 *euro*  apmērā. Ņemot vērā apstiprinātos grozījumus darbības programmā atbilstoši MK 2020.gada 19.maija sēdes protokollēmuma (prot. Nr.34, 33.§) 4.punktam, nepieciešams veikt attiecīgus grozījumus MK noteikumos Nr.404, lai precizētu 6.2.1.2.pasākuma plānoto kopējo attiecināmo finansējumu, KF valsts budžeta un privāto finansējumu, t.i. noteikt, ka pieejamais kopējais attiecināmais finansējums ir 153 515 018 *euro*, tai skaitā KF finansējuma apjoms ir 130 487 518 *euro*, valsts budžeta finansējums 19 277 500 *euro*  un privātais finansējums vismaz 3 750 000 *euro*.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija,valsts akciju sabiedrība “Latvijas dzelzceļš”. |
| 4. | Cita informācija | Satiksmes ministrijas izstrādātie 6.2.1.2. pasākuma “Dzelzceļa infrastruktūras modernizācija un izbūve” projektu iesniegumu vērtēšanas [kritēriji](https://komitejas.esfondi.lv/Lists/dkartiba/DispForm.aspx?ID=364&Source=https%3A%2F%2Fkomitejas%2Eesfondi%2Elv%2FSitePages%2F6%2Easpx&ContentTypeId=0x0100782499B3A35971418D11E4830B7B3BA3&InitialTabId=Ribbon%2EListForm%2EDisplay&VisibilityContext=WSSTabPersistence) tiks precizēti un virzīti apstiprināšanai ES struktūrfondu un KF 2014.–2020.gada plānošanas perioda Uzraudzības komitejā.Pēc MK noteikumu projekta spēkā stāšanās, tiks veikti grozījumi Sadarbības iestādes 2016.gada 21.augustā izsludinātās 6.2.1.2.pasākuma “Dzelzceļa infrastruktūras modernizācija un izbūve” projektu iesniegumu atlases nolikumā un tiks atkārtoti atvērta 2017.gada 29.decembrī noslēgtā projektu iesniegumu atlase.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, sadarbības iestāde un valsts akciju sabiedrība “Latvijas dzelzceļš”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.g. | 2022.g. | 2023.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  1 836 000 |  0 |  30 854 000 |  0 | 50 204 000  |  0 | 11 524 518 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 836 000 |  0 |  30 854 00 0 |  0 |  50 204 000 |  0 | 11 524 518 |
| 1.2. valsts speciālais budžets | 0 |  0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 836 000 |  0 | 30 854 000  |  0 | 50 204 000 |  0 | 11 524 518 |
| 2.1. valsts pamatbudžets | 1 836 000 | 0 | 30 854 000 | 0 | 50 204 000 | 0 | 11 524 518 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pasākumam pieejamais kopējais attiecināmais finansējums ir 153 515 018 *euro*, tai skaitā KF finansējuma apjoms ir 130 487 518 *euro*, valsts budžeta finansējums 19 277 500 *euro* un privātais finansējums vismaz 3 750 000 *euro* Plānotais KF finansējums: 2019.gadā – 5 142 500 *euro*, 2020.gadā –1 836 000 *euro*, 2021.gadā –27 149 000 *euro*, 2022.gadā –43 724 000 *euro*, 2023.gadā –52 636 018 *euro*.[[6]](#footnote-6)Plānotais privātais līdzfinansējums 2019.gadā- 907 500 2020.gadā –324 000 *euro*, 2021.gadā – 1 086 000 *euro*, 2022.gadā – 1 236 000 *euro*, 2023.gadā – 196 500 *euro*.[[7]](#footnote-7)Plānotais valsts budžeta finansējums: 2021.gadā – 3 705 000 *euro*, 2022.gadā – 6 480 000 *euro*, 2023.gadā – 9 092 500 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Atbilstoši MK 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” par projekta izstrādi ir informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē [www.sam.gov.lv](http://www.sam.gov.lv). |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Satiksmes ministrs T. Linkaits

Vīza:

Valsts sekretāre I.Stepanova

L.Muižniece 67028006

Laura.muizniece@sam.gov.lv

1. Ministru kabineta 2020.gada 19.maija sēdes protokols Nr.34 33.§ “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”” [↑](#footnote-ref-1)
2. Ministru kabineta 2020.gada 30.jūnija sēdes protokols Nr.42 59.§ “Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība"" [↑](#footnote-ref-2)
3. LDz valde 2020.gada martā pieņēma lēmumu par projektu “Latvijas dzelzceļa tīkla elektrifikācija” (346 milj.euro) un “Daugavpils pieņemšanas parka un tam piebraucamo ceļu attīstība” (37 milj.euro) īstenošanas pārtraukšanu. [↑](#footnote-ref-3)
4. palielināts darbības programmā noteiktais iznākuma rādītājs no 21 līdz 45 stacijām (palielinājums par 24 stacijām). [↑](#footnote-ref-4)
5. projekta “Vienotas vilcienu kustības plānošanas un vadības informācijas sistēmas ieviešana” īstenošana pārtraukta ar 26.09.2019 Valdes lēmumu Nr. VL- 37/136;

projekta “Daugavpils Šķirošanas stacijas attīstība”” īstenošana pārtraukta ar 17.10.2019 Valdes lēmumu Nr.VL-41/165;

projekta “Daugavpils pieņemšanas parka un tam piebraucamo ceļu attīstība” projekta īstenošana pārtraukta ar 18.03.2020 Valdes lēmumu; [↑](#footnote-ref-5)
6. 2019. un 2020.gada finansējums projekta Nr. 6.2.1.2/16/I/001  “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija” ietvaros; [↑](#footnote-ref-6)
7. Privātais finansējums paredzēts tikai projekta Nr. 6.2.1.2/16/I/001  “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija” īstenošanai [↑](#footnote-ref-7)